**חסמי פיתוח מול זרזי פיתוח**

השאלה היא מדוע יש מדינות שמצליחות להתעשר ולהפוך למדינות מפותחות ואילו מדינות אחרות נשארות מאחור.

|  |  |
| --- | --- |
| **חסמי פיתוח** | **זרזי פיתוח** |
| 1. משטר **מושחת** או **דיקטטורי** או אפילו טוטאליטרי (דיקטטורה קיצונית) שפועל למען עצמו ולא מעניק זכויות אדם כגון חירות ושיוויון ויוצר אפליה פסולה.2. משטר **לא יציב** כאשר הממשלה מתחלפת בקצב מהיר3. **מינוי אנשים לא מתאימים** לתפקידים בכירים בגלל פרוטקציה.4. תנאי טבע קשים -הרים גבוהים, אקלים קוטבי (שלג-עד), אקלים מדברי (מחסור במים)5. זיהום של קרקע או מים שגורם למחלות ופוגע בחקלאות ובדגה6. חוסר במשאבי טבע ובמשאבים פיננסים (הון, כסף)7. **מלחמות** וטרור. הם מונעים מהגעת של תיירות ומשקיעים זרים והם גורמים להשקעה כספית בצבא ולא בכלכלה ובהשכלה8. **השכלה לא איכותית**9. **ילודה גבוהה מדי** שגורמת לעוני נוסף | 1. משטר דמוקרטי 2. משטר יציב3. מינוי אנשים ראויים לתפקידים בכירים  ע"פ כישוריהם ולא ע"פ קשריהם4. תנאי טבע נוחים5. זיהום נמוך6. משאבי טבע ומשאבים פיננסים7. הכי חשוב – **השכלה ושלום** |

**דוגמא לחסם פיתוח במזה"ת**

במזה"ת יש **פסיפס אתני, דתי ולשוני**. ובעברית, באזור יש אוכלוסיה מאד מגוונת.

* באזור יש הרבה דתות כמו מוסלמים-סונים, מוסלמים-שיעים, דרוזים, עלוואים, יהודים ונוצרים.
* מבחינה אתנית לאומית: באזור יש הרבה עמים כמו ערבי, פרסי, יהודי וכורדי
* מבחינה לשונית, באזור יש הרבה שפות כמו ערבית, פרסית ועברית.

**מדוע האוכלוסייה באזור כה מגוונת** ?

1. זהו אזור מדברי והררי ששימש מקום מקלט למיעוטים כמו דרוזים וכורדים.
2. האיסלאם התפצל לזרמים כמו שיעים, סונים ואיסמעילים וגם לדתות שפרשו מהאיסלם כמו דרוזים, עלוואים ובהאים.
3. חלוקה לחמולות (שבטים). יש לציין שהחמולה מחלישה את המדינה ומעודדת פילוג. מצד שני, בימינו מעמד החמולה נחלש בשל עליית הנהגה צעירה ומשכילה.
4. הגירה ונדידת שבטים לאזור ובאזור. למשל, הגירה סיבובית של הבדואים.
5. אזור קדוש ל-3 דתות המונותאיסטיות: אסלאם, יהדות ונצרות.

**מדוע השונות האתנית-דתית היא חסם פיתוח ?**

כי האוכלוסיות נאבקות זו נגד זו. זה מקשה על הקמת מדינה יציבה ומביא לאלימות. למשל, באזור יש מתח בשל רצון הכורדים והפלסטינים להשיג עצמאות; יש עוינות בין הרוב המוסלמי למיעוט הנוצרי במצרים; יש מתח בין הערבים שברובם סונים לבין איראן שהיא ארץ פרסית ושיעית.

המתח והאלימות גורמים לכך שזרים לא ירצו להשקיע באזור וכנ"ל התיירות לא תהיה רבה. בנוסף, בגלל המתח הביטחוני, המדינות משקיעות חלק גדול מהתמ"ג בצבא (תמ"ג=תוצר מקומי גולמי) וזה בא על חשבון השקעות בכלכלה ובחינוך.



